Ray Chapman

Ray Chapman var en amerikansk sportsskytter og våpeninstruktør som var sentral i utviklingen av dynamisk sportsskyting. I 1976 var han en av grunnleggerne av International Practical Shooting Confederation på Columbiakonferansen. Han vant den første IPSC Handgun World Shoot i 1975 og tok sølv bak norske Jan Foss i det andre verdensmesterskapet i 1976. Han fortsatte å konkurrere til 1979 før han la opp.

I midten av tenårene tjenestegjorde Chapman i det amerikanske marineinfanteriet i Stillehavet etter å ha løyet om sin alder. Etter krigen jobbet han som politimann før han ble ingeniør for California sin motorveiavdeling. I 1950-årene var han en av pionerene i Southwest Pistol League sammen med Jeff Cooper.

I februar 2008 døde Ray fredelig i en alder av 79 på et sykehus i Texas.

Referanser 

Dynamiske sportsskyttere
Verdensmestere i dynamisk sportsskyting